Allà on l’enoturisme pren el bon camí en Girona a l'Empordà
Les sortides i les postes de sol són espectaculars. Les aus rapi­nyaires apareixen i desapareixen amb vol majestuós, enfilades en algun pal o sortint de la contrada.
La vida és escadussera en els carrers d’aquests pobles. Som en un Empordà variable, on encara es pot sentir la fortor del fum de llenya creamada, on encara es poden veure avis i àvies ajaguts per terra collint olives. Som en uns rodals de romànic, de forta empremta megalítica, entre l’esoterisme i el misteri. I enmig de tot això apareixen com oasi per a assedegats els cellers, moderns, actius, premiats.
Des de la Cooperativa Agrícola de Garriguella fins als cellers compartits d’Empordàlia a Vilajuïga i Pau, passant pel sempre rialler i proactiu celler Espelt, on el vi i la cultura s’agafen de la mà dia sí, i dia també.
A Vilajuïga, hi trobem el centre CAT, espai d’aturada i reflexió del camí de Sant Jaume, primera parada de descans per als qui baixen esperitats o complaguts de Sant Pere de Rodes i Santa Elena.
Una ruta que té aturador fix en el parc de pedra seca de Comes Tortes, una de les joies paisatgístiques i patrimonials de la zona, en ple procés de recuperació gràcies a la voluntat de l’Ajuntament i l’Associació Via Pirena.
Exposició fotogràfica 'Una mirada'